කෙසේ නමුත් කොරෝනා වෛරස් වසංගතය පාලනය කිරීමට නොහැකිවීම ගැන චීන ජනතාව තුළ අප්‍රසාදයක් මතුව ඇති බව නොරහසක්.මේ වනවිට කොවිඩ් - 19 වෛරසය ආසාදනය වූ බවට සැකපිට අයි.ඩී.එච්. හෙවත් ජාතික බෝවන රෝග විද්‍යායතනයේ අධීක්ෂණයට ලක්වන සංඛ්‍යාව තුන්දෙනෙකු වන අතර, වෛසරය ආසාදනය වී සුවය ලැබූ චීන ජාතික කාන්තාවද තවදුරටත් එහි රඳවා සිටිනවා.මේ අතර කොවිඩ් - 19 වෛරසය ආසාදනය වීමෙන් ජීවිතක්ෂයට පත්වූවන් සිහිකරමින්, රෝගීන්ට ඉක්මන් සුවය පතමින් විශේෂ දේව මෙහෙයක් කොච්චිකඩේ ශාන්ත අන්තෝනි දේවස්ථානයේදී ඊයේ පැවැත්වුණා.